CELEX: C2007/235/43
Language: hu
Date: 2007-10-06 00:00:00
Title: T-304/07. sz. ügy: 2007. augusztus 10-én benyújtott kereset – Calzaturificio Frau kontra OHIM – Camper

6.10.2007   
            
            
               HU
            
            
               Az Európai Unió Hivatalos Lapja
            
            
               C 235/23
            
         2007. augusztus 10-én benyújtott kereset – Calzaturificio Frau kontra OHIM – Camper
   (T-304/07. sz. ügy)
   (2007/C 235/43)
   A keresetlevél nyelve: olasz
   Felek
   
      Felperes: Calzaturificio Frau S.p.A. (San Giovanni Ilarione VR, Olaszország) (képviselő: A. Rizzoli, ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Camper S.L.
   Kereseti kérelmek
   
               —
            
            
               az Elsőfokú Bíróság állapítsa meg jelen kereset és annak mellékleteinek elfogadhatóságát;
            
         
               —
            
            
               az Elsőfokú Bíróság helyezze hatályon kívül a fellebbezési tanács határozatát abban a részében (a rendelkező rész 1., 2., és 3. pontja), amelyben az hatályon kívül helyezi a vitatott határozatot, és elutasítja a védjegybejelentési kérelmet a szóban forgó valamennyi áru tekintetében, valamint amennyiben az az alperest kötelezi a felszólalónak a felszólalási eljárással és a fellebbezéssel kapcsolatban felmerült költségeinek viselésére;
            
         
               —
            
            
               az OHIM-ot kötelezze a költségek viselésére.
            
         Jogalapok és fontosabb érvek
   
      A közösségi védjegy bejelentője: Calzaturificio Frau
   
      Az érintett közösségi védjegy: a 18. és 25. osztályba tartozó árukra vonatkozó, jobbra dőlő fekete ívből álló ábrás védjegy (3.388.097. sz. védjegybejelentési kérelem).
   
      A felszólalási eljárásban hivatkozott védjegy vagy megjelölés jogosultja: Camper S.L.
   
      A hivatkozott védjegy vagy megjelölés: a 25. osztályba tartozó árukra vonatkozó cipő formájú spanyol nemzeti térbeli védjegy, a 25. osztályba tartozó árukra vonatkozó, ferde íveket különféle formában ábrázoló angol nemzeti ábrás védjegyek, és a 18. osztályba tartozó árukra vonatkozó ív formájú, két közösségi ábrás védjegy.
   
      A felszólalási osztály határozata: a felszólalást részben elutasította.
   
      A fellebbezési tanács határozata: a vitatott határozatot hatályon kívül helyezte, és elutasította a védjegybejelentési kérelmet.
   
      Jogalapok: a közösségi védjegyről szóló 40/94/EK rendelet 8. cikke (1) bekezdése b) pontjának, valamint 73. cikkének megsértése.